Az kamarai választások tétje
A kötelező tagság megszüntetése után megtörtént az első országos küldött közgyűlés. A felmerült jogértelmezési viták sajnos bizonyítottuk azt, hogy hiába maradtunk egységesek a megfelelő érdekképviselethez egy újra választott testület szükséges. Jönnek a választások, mindenki előtt ott a lehetőség, hogy megválassza kik képviselik őt a Kamarában.
A Magyar Orvosi Kamara 2023. június 3-án tartotta a soron következő Országos Küldött Közgyűlését (OKGY). Sajnos a különböző jogértelmezése viták folytán a résztvevők száma nem érte el az eredményességi küszöböt, így a küldöttközgyűlés nem tudta célját elérni és a lényegi kérdésekről - eredményesség hiányában - nem tudtunk dönteni.
Semmiképp sem jó hír ez a kötelező tagság eltörlését követően, mivel számos ponton kellett volna módosítani a vonatkozó alapszabályunkat és működésünk rendjét. Továbbá semmiképp sem szerencsés, ha egy gyűlés - legyen az bármilyen szinten - nem határozatképes és eredménytelenül ül össze. Ugyanakkor számos esetben előfordult már más testületekben is. Az Országos Elnökség és az Országos Hivatal elemzi a helyzetet, amelyben segít az az Országos Felügyelőbizottság belső vizsgálata is. Mindenképp szükséges kideríteni, hogy mi okozta ezt az érdektelenséget és jogvitát a kamarán belüli felek között. Miért ott feszült egymásnak két merőben egymásnak ellentmondó álláspont, miközben a Kamara amúgy is szűkös költségvetéséből súlyos pénzek mentek el a gyűlés megszervezésére. Ennek tisztázása folyamatban van.
A kialakult helyzetben fontosnak tartjuk leszögezni, hogy most választások következnek, itt a cél szerintünk mindannyiunk szemében az, hogy a Magyar Orvosi Kamara megtartsa az egységét és az eddigi szabályok szerint lebonyolított tisztújításon kialakuljon egy jelentős támogatással bíró, megválasztott vezetés, ami mind az orvosok és mind a fogorvosok érdekét képviseli.
Mi úgy gondoljuk, hogy ebben a helyzetben egy világos, konszenzus álláspontot kell képviselni a Kamara összes intézményének így az Országos Elnökségnek, az Országos Hivatalnak, és a különböző területi szervezeteknek, így a Fogorvosok Területi Szervezetének is. Jelenleg azt látjuk, hogy nagyon sok ellentét van a különböző szinteken, amely sokszor feloldhatatlan: egymásnak ellentmondó nyilatkozatok gátolják az ügyek tovább haladását, vagy párhuzamos javaslatok gyengítik a közös érdekérvényesítést. Ugyanakkor jönnek a választások, ahol lesz lehetőség olyan vezetőséget választani a Kamara minden szintjére, ahol az érdekeink egy irányba vannak képviselve.
Nem mehetünk tovább ugyanazon az úton
Kormányunk tavaszi döntése, amellyel megszüntette a kötelező orvos kamarai tagságot számos új kihívást és egyben lehetőséget hozott a Magyar Orvosi Kamara elé, amellyel élni kell tudnunk. A kamarai tagság immár önkéntességen alapul, mindenkinek szabad joga eldönteni, hogy szeretne egy ilyen klub, egy ilyen testület része lenni vagy kimarad. Már több mint 5500 fogorvos így tett. Hálásan köszönjük!
Ugyanakkor innentől úgy kell viselkednünk, mint egy szolgáltató: nemcsak az a kérdés, amit a régi öregek feltesznek, hogy mit adhatok én a Kamarának, hanem az is, hogy: Mit ad nekem a Kamara? Mit tudunk a tagjainknak nyújtani? Van-e olyan tagi szolgáltatás, olyan érdekképviseleti tevékenység, amely miatt megéri a "klubba" tartozni? Van-e olyan hozzáadott érték, ami miatt jó itt lenni? Mi, a Kamara országos fogorvos képviselői megteszünk mindent, hogy erre a válasz egyértelmű igen legyen.
Az egészségügy a BM felügyelete alatt fundamentális átalakulásokat él át, amelyek az ellátás minden szintjét érintik. Változik a vármegyei kórházi irányítás, változnak közkórházi kompetenciák, változik a védőnői ellátás és a jövőben biztos, hogy további változások lesznek az alapellátás szintjén is. Mi fogorvosok láttuk az elmúlt évek tapasztalatai alapján, hogy önállóan kevesek vagyunk, csak együtt tudunk célt elérni. Elértük, hogy a központi egészségügyi vezetés ismerje a fogorvos szót, ha alapellátási döntés van akkor mi is ott vagyunk a listán. Így értük el, hogy a koronavírus alatt megfelelően jutott a praxisokba védőfelszerelés, illetve, hogy a praxisközösségek a fogorvosok részvételével alakuljanak meg, amivel az alapellátó fogorvosok egy jelentős része is részesül a bértámogatásból és EU-s források esetén akár praxisfejlesztésre is jut központi forrás.
Ugyanakkor tudjuk, hogy érdekképviseleti utunk még számos aknával van kikövezve: az új indikátor rendszer sok praxis részére jelentős finanszírozás csökkenést hozott, a rezsiköltségek emelkedése nem került kompenzációra, miközben az iskola fogászatok helyzete sem rendeződött.
Célunk természetesen nemcsak financiális, számos szabályt kellene meghozni, amellyel például a minimum elvárható minőségi szint keretei kerülnek tisztázásra, a megfelelő féltelek biztosítása mellett. Vagy akár a magán szolgáltatók reguláris kereteinek meghatározása.
Ezért mi, a Kamara országos fogorvos képviselői támogatjuk, hogy olyan vezetés kezébe kerül az irányítás, amely nem fél nehéz lépéseket meghozni, ha az alapellátó fogorvosok érdekéről van szó, felszólal a szakellátókat érintő jogszabályok érdekében és képviseli, hogy jogszabályi keretekre van szükség privát magán fogászatok működését illetően. Nem támogatjuk az olyan kompromisszumot, ami a betegeink vagy a többségi orvostársadalom jelentős érdekével sérülne.
Válasszunk méltó képviselőket
Kérünk minden tagot, hogy aki szeretne tenni az orvosokért, és fogorvosokért, az olyan küldötteket válasszon mind a Magyar Orvosi Kamara országos küldöttjének, mind a Fogorvosok Területi Szervezetének küldöttjének, amely ezeket a célokat képviseli. Mi szeretnénk, hogy a dicső múltra tekintő Kamara újra régi fényében, de megújult célokkal és lehetőséggel tündököljön a magyar orvostársdalom szemében. Az esély megvan. Élni kell vele.

